text: Мъж с коронавирусна инфекция е починал в болницата в Кюстендил
  28.06.2020 | 14:34
  https://www.marica.bg/index.php/tema-v-razvitie/covid-19/losho-nova-jertva-na-covid-19-v-balgariq Marica.bg
  Към настоящия час хоспитализирани в Ковид отделението на МБАЛ "Д-р Никола Василиев" в град Кюстендил са 17 души. Петима от настанените за лечение са в добро общо състояние, пише блиц.
  Двама души са в критично, а на останалите, настанени за лечение от коронавирусна инфекция, състоянието е средно тежко. За изминалите 24 часа има трима диагностицирани с коронавирусна инфекция в област Кюстендил.
  Това са двама души на по 57 години и един на 53 години. Пробите им са изпратени от частна лаборатория, не са взети от екипи на РЗИ – Кюстендил или от болничните заведения в областта. Към момента се извършва епидемиологично проучване от Регионалната здравна инспекция.